STRĂINUL 


Românul ştia cum să se poarte cu străinii. Cândva. 
Acum a uitat. Unii ajung să-l urască, plini de com¬ 
plexe. Cei mai mulţi i se închină, plini, de asemenea, 
de complex. Există însă şi o altă cale, de mijloc, mult 
mai bună. 

Nu te înfrăţi niciodată deplin cu străinul, orice ar fi. 
Dacă vine la tine primeşte-1 frumos, cu dragoste. Dar 
în dragostea ta faţă de străin ţine treaz totdeauna dis¬ 
cernământul, ţine totdeauna ochii deschişi, ţine tot¬ 
deauna minte: NU e de-al tău, NU e Român. E străin. 

Oricât ar fi de bun, e străin. Nu te încrede în el, nu 
te da pe mâna lui. Chiar dacă e bine intenţionat, e tot 
străin. Interesele lui, simţirea lui, nevoile lui, gândi¬ 
rea lui, vor păstra totdeauna cotloane tainice, străine, 
opuse intereselor tale, gândirii tale, nevoilor tale, 
simţirii tale româneşti. Chiar şi fără să vrea, doar prin 
felul său de a fi, poate aduce rău asupra ta, asupra 
Neamului, Limbii şi Legii tale. îmi amintesc aici de o 
discuţie între un patriot român şi un ungur român, în 
care primul reproşa celuilalt că nu au, nici măcar 
ajunşi parlamentari, bunul simţ de a învăţa să vor¬ 
bească româneşte cu adevărat. Ungurul i-a replicat: 
„Şi Românii fac greşeli de vorbire!". „Desigur, i-a 
răspuns Românul, dar româneşti!". Un adevăr de o 
importanţă covârşitoare. Chiar greşelile româneşti se 
încadrează într-un tipar românesc. Pe când greşelile 
ori falsurile străinului cuprind în ele - repet, chiar 
având în spate cele mai bune intenţii - primejdia 
cumplită a deznaţionalizării, a pierderii propriei 
identităţi, a diluării, a pieirii. 

Şi mai este şi primejdia atât de cumplită a strecură¬ 
rii sau fisurii. Aşa cum un oştean găsind o cale de a 
se strecura într-o cetate poate deschide cale unei ar¬ 
mate întregi; aşa cum o crăpătură într-un vas dă pu¬ 
tere apei - la început foarte puţină - a-1 sfărâma şi 
scufunda, la fel străinul prea bine primit, prea bine 
tratat. Deschide altora ca el şi, prin aceasta, aduce cu 
el nimicire. Nici măcar cu intenţie. Pur şi simplu prin 
număr şi prin străinătate (ca fel de a fi), ori chiar prin 
slăbiciunile noastre, pe care ni le recunoaştem, sigur, 
dar de care nu dorim a fi distruşi. Păstrează, în iu¬ 
bire, discernământul! 

Nu te înfrăţi niciodată deplin cu străinul, orice ar fi. 

Dacă voieşte să devină Român, încearcă-1. Poate 
minte, poate nu ştie ce vrea, sau poate nu ştie ce 
poate. Vrea să fie creştin ortodox, să gândească şi să 
vorbească româneşte, să ducă şi el durerile, rănile şi 
bolile Neamului? Dacă se încumetă la aceasta, pri- 
meşte-1, învaţă-1, creşte-1. Dar nu te înfrăţi cu el pe 
deplin, până nu îşi pune viaţa pentru Neamul şi Le¬ 
gea noastră. Iar dacă îşi pune viaţa pentru Neam, dar 
nu pentru Lege, ori pentru Lege dar nu pentru 
Neam, fi sigur că nu e Român. Şi păzeşte-te de el, 
chiar dacă îl şti alături de tine la petreceri, la sărbă¬ 
tori: poate să-ţi fie prieten, poate să fie plăcut, poate 
să fie chiar minunat, dar e de-a pururi străin. Ceea ce 
e firesc, de altfel, doar că se uită prea des de către 
Români. Naivitate? Oricum, sinucidere. 

Nu te lăsa cu totul cucerit de cultura străină. Poate 
fi frumoasă, poate fi minunată, poate fi chiar sfântă. 
Dar nu este a ta. Chiar frumuseţea pe care i-o vezi, 
deşi nu ştii, i-o vezi altfel decât cei care au creat-o. 
Căci ei sunt străini, şi frumuseţea aceia au creat-o din 
ceea ce este al lor. Poate fi respectat, poate fi admirat 

acel „al lor", dar nu este al nostru. Şi de foarte multe 
ori străinul vede altceva în altă cultură decât cei care 
au creat-o. Ca singură pildă o să îţi dau, iubite citito¬ 
rule, coloanele albe de marmură ale culturii traco-eli- 
ne, coloane atât de admirate astăzi, atât de lăudate, 
cântate chiar. Ei bine, în urmă cu mii de ani, atunci 
când au fost ridicate, nu erau albe. Erau vopsite în 
verde praz, roz bombon şi alte culori ţipătoare. Dacă 
le-am vedea aşa astăzi, le-am considera oribile. Pen¬ 
tru cei de atunci însă, acelea erau frumoase! Iată în¬ 
destul dovedit ceea ce am vrut să-ţi arăt. între cum îşi 
vede cultura cel ce-i aparţine şi cum o vede cel din 
afară, este mare distanţă. Cercetează toate, păstrează ce 
este bun. Nu în zadar Dumnezeu a lăsat multe nea¬ 
muri. Fiecare are slava sa, duhul său, îngerul său pă¬ 
zitor, menirea sa, felul său de a fi. Nu te lăsa cu totul 
cucerit de o cultură străină. Poţi s-o admiri, poţi s-o 
respecţi, poţi culege din ea spre a crea noi frumuseţi 
în cultura ta, dar nu-i poţi aparţine. Decât dacă înce¬ 
tezi a fi Român. Adică dacă te lepezi de Neamul tău. 

Dacă aceste cuvinte ţi se par, iubite cititorule, prea 
dure, exagerate, este doar din pricina prejudecăţilor 
pe care ţi le-au insuflat, prin şcoală şi mass-media, ba 
şi prin societate, străinii care, de aproape trei sute de 
ani, ne tot conduc ţara. Am spus să nu te dai pe mâna 
străinilor, să nu confunzi pe străin cu tine sau cu ai 
tăi. Pentru că este altceva. Poate fi bun, poate fi mi¬ 
nunat. Dar ocupă-te întâi şi întâi de ce e al tău, de 
credinţa ta, de istoria ta, de cultura ta, de neamul tău, 
de ţara ta, de familia ta. Doar aşa vei putea face lu¬ 
cruri vrednice de înaintaşii tăi, bune pentru urmaşii 
tăi şi bune pentru tine. Şi, ca să vezi că am dreptate, 
iată mărturia şi cuvântul unui străin, Jules Michelet, 
şi a unui Român, Mihai Eminescu, unul la mijlocul, 
altul spre sfârşitul secolului XIX: 

1. „Cum oare să numesc România?... Opt milioa¬ 
ne de oameni de aceeaşi limbă, de aceeaşi rasă, una din 
marile naţiuni ale lumii, trece neobservată. De ce? 
într-asta stă chiar răul nefericirii lor; aflaţi în bătaia 
valurilor unei mări furioase, alcătuită din nenumărate 
popoare, stăpânii schimbându-se într-una, oboseau 
ochii ce-i urmăreau, tulburându-i privirea cu aparenta 
lor mobilitate. Contemplându-le istoria te simţeai ame¬ 
ţit, asemenea călătorului care, stând pe malul Dunării 
şi privindu-i curgerea tumultoasă, ar dori să deslu¬ 
şească, să prindă, să numere fiece val revărsându-se 
peste alt val, apoi ostenit, descurajat, şi-ar întoarce pri¬ 
virea, deplângându-şi inutila sforţare. 

Valurile de pe faţa apei se schimbă neîncetat, dar 
nu şi adâncul. 

România, de la Traian şi până-n zilele noastre, a ră¬ 
mas credincioasă ei însăşi, statornică în geniul său 
originar. Popor născut pentru a suferi, natura l-a în¬ 
zestrat cu două daruri ce-lfac să dăinuie: răbdarea şi 
supleţea, care fac laolaltă ca, deşi îngenuncheat, să-şi 
înalţe necontenit fruntea. 

Nu asemuiţi această Ţară cu monumentele romane, 
ori cu drumurile eterne ce-i brăzdează cuprinsul. Ci 
mai curând cu trăinicia şi mlădioasa rezistenţă a di¬ 
gurilor ce înfruntă oceanul; din granit dacă ar fi fost, 
apele le-ar fi smuls. 

Fondul acestei rezistenţe nu stă în sumbra accep¬ 
tare a răului... 

Românul... păstrează neştirbit tot ceea ce i-au lăsat 
străbunii: portul, moravurile, limba şi mai cu seamă 
marele lor nume de Români! Nobleţe prea bine do¬ 
vedită. Limba lor e întru totul latină. Laboriosul geniu 
al răbdătoarelor legiuni care-au împânzit lumea cu lu¬ 
crările lor supravieţuieşte în această mare colonie a 

imperiului... Valahul... are statornicia, îndărătnicia 
legiunilor antice. 

Suferinţele neînchipuite ale acestui popor, mai ales 
asprele şi violentele schimbări care i-au zguduit soar¬ 
ta, n-au împiedicat câtuşi de puţin poezia sa să înflo¬ 
rească. în artă a zămislit suspine, melodii duioase, de 
un farmec întristător. Ca orice popor de origine italia¬ 
nă, este sensibil la culoare. Bisericile, îndeosebi la Ro¬ 
mânii transilvăneni, sunt toate zugrăvite de mâna 
meşterilor ţărani. Paturile le sunt de asemenea zugră¬ 
vite, precum şi şeile şi jugul vitelor. Lada pe care fata 
şi-o aduce-n zestre, sumanul pe care singură şi-l îm¬ 
podobeşte, vădesc în motivele lor ornamentale asema- 
narea cea mai izbitoare cu vechile mozaicuri romane. 

Dansurile sunt de asemenea romane, după cum jo¬ 
curile sunt cele din antichitate. 

E un popor elegant, cu uşurinţă în exprimare, 
şi care vorbeşte de minune. Nu este nici o dife- 
renţă de limbaj între ţăran şi omul cultivat... 

Şi mai adaugă către Români: 

„Fiţi voi înşivă, nu imitaţi pe nimeni. Aveţi 
sub picioarele voastre izvoare de apă vie. Nu in¬ 
vidiaţi popoarele bătrâne, ci priviţi-l pe al vos¬ 
tru. Cu cât mai adânc veţi săpa, cu atât veţi ve¬ 
dea ţâşnind mai mult viaţa/' xxix 

Iar Mihai Eminescu spune: 

„Chestiunea de căpetenie pentru istoria şi 
continuitatea de dezvoltare a acestei ţări, este 
ca elementul românesc să rămâie cel determi¬ 
nant, ca el să dea tiparul acestei forme de stat, ca 
limba lui, înclinările lui oneste şijgeneroase, bunul 
lui simţ, c-un cuvânt geniul lui să rămâie şi pentru 
viitor norma de dezvoltare a ţării şi să pătrundă puiu- 
rea aceasta dezvoltare. Voim statul naţional, nu 
statul cosmopolit, nu America dunăreană... 



142 


Preot Mihai- Andrei Aldea 


Noi credem că, menţinându-ne cu statornicie 
punctul de plecare al statului naţional, e mai mult 
ori mai puţin indiferent dacă oamenii care su¬ 
pun dezvoltarea lor proprie dezvoltării naţio¬ 
nale a României, sunt în orice caz de origină 
pură traco-romană, sau dacă într-un număr de 
cazuri, această origine nu este atât de proprie... 

De aceea credem, întemeiaţi pe vorbele bătrâ¬ 
nului Matei Basarab, că ţara este, în linia întâia, 
elementul naţional şi că e scris în cartea veacu¬ 
rilor ca acest element să determine soarta şi ca¬ 
racterul acestui stat... 

Natura poporului, instinctele şi înclinările lui 
moştenite, geniul lui, care adesea ne-conştient 
urmăreşte o idee pe când ţese la războiul vremii, 
acestea să fie determinante în viaţa unui stat. 

Noi susţinem că poporul românesc nu se va 
putea dezvolta ca popor românesc, decât păs¬ 
trând drept baze pentru dezvoltarea sa tra¬ 
diţiile sale istorice, astfel cum ele s-au stabi¬ 
lit în curgerea vremilor... 

Noi susţinem că, e mai bine să înaintăm încet, 
dar păstrând firea noastră românească, decât să 
mergem repede înainte, dezbrăcându-ne de dânsa 
prin străine legi şi străine obiceiuri... 

Oare să fim un popor atât de bătrân, încât să fi pier¬ 
dut memoria trecutului? Să nu ştim că numai în păs¬ 
trarea bunurilor morale cu greu câştigate în trecut, în 
păstrarea elementelor educative ale istoriei române e 
rădăcina spornică a viitorului?... 

Dacă ne place uneori a cita pe unii din Domnii cei 
vechi, nu zicem cu asta că vremea lor se mai poate în¬ 
toarce. Nu. Precum lumina unor stele ce s-au stins de 
mult, călătoreşte încă în univers, încât raza ajunge 


Zbor prin vâltoarea vremilor 


143 


ochiul nostru într-un timp în care steaua ce a revăr¬ 
sat-o, nu mai există, astfel din zarea trecutului mai 
ajunge o rază de glorie până la noi, pe când cauza aces¬ 
tei străluciri, tăria sufletească, credinţa, abnegaţia nu 
mai sunt. Degeaba, pitici moderni, ar îmbrăca zalele 
lor, mâncate de rugină, dacă nu pot umplea sufletele cu 
smerenia şi credinţa celor vechi... 

De câte ori un creştin s-apucă la noi să scrie un 
rând ca să lumineze neamul... de atâtea ori pune 
mâna-n raft şi scoate la iveală o carte nemţească sau 
una franţuzească şi răsfoieşte până ce găseşte ce-i tre¬ 
buie. Precum ni s-aduc toate d-a gata din străinătate 
şi n-avem alt chin decât să băgăm mâinile în mânecile 
paltonului venit de la Viena şi piciorul în cizma pari¬ 
ziană, fără a ne preocupa mai departe din câte ele¬ 
mente economice se compun lucrurile, tot astfeljacem 
şi cu cunoştinţele; le luăm frumos din cărţi străine, le 
aşternem pe hârtie în limbă păsărească şi facem ca ne¬ 
gustorul care nu-şi dă nici el seama de unde-i vine 
marfa, numai să se treacă. Chiar învăţaţii noştri, când 
vor să polemizeze, polemizează cu citate. Cutare mi¬ 
nune a străinătăţii, d. X sau Y, a vorbit cutare lucru, 
deci trebuie să fie neapărat adevărat şi să se potri¬ 
vească, pentru că au ieşit dintr-o minunată morişcă de 
creier. Să fie d. X sănătos, împreună cu toată casa, dar 
de se potriveşte, e altă căciulă! 

Introducând legile cele mai perfecte si mai frumoase 
într-o tara cu care nu se potrivesc, duci societatea rfp 
râpa, oricât de curat ţi-ar fi cugetul şi de bună 
inima ... xxx ” 

Sper, iubite cititorule, că ai citit aceste rânduri, 
unele scrise de un Român prea departe de vremea 
noastră pentru a putea fi bănuit de cine ştie ce influ¬ 
enţe politice şi cunoscut pentru sărăcia şi curăţia sa - 

Mihai Eminescu iar altele scrise de un francez, un 
om fără nici un interes personal în luminatele sfaturi 
ce le-a dat Neamului nostru şi în descrierile atât de 
frumoase făcute nouă. Şi sper să fi înţeles că cele 
spuse de mine mai sus sunt adevăruri vechi, de care 
am fost lipsiţi spre a noastră nenorocire. 

Nu am voit a face o Carte de învăţătură a Neamului. 

Trebuie prea mult pentru aşa ceva. 

Dar am voit să arăt cât am putut acum din vechile 
rânduieli, alcătuiri şi înfăptuiri ale Neamului nostru, 
şi mai ales din cele de la temelia noastră, din vremea 
naşterii noastre. Am încercat, după a mea putere, a-ţi 
înfăţişa câte ceva din Adevăr. Aceasta a fost menirea 
mea, aceasta este menirea acestei cărţi. 

Ce vei face, iubite cititorule, odată ce ai citit aces¬ 
tea, nu mai este răspunderea mea. Este între tine şi 
Dumnezeu. 

